Pasjekorpset ble grunnlagt i 1759 i St. Petersburg som en skole for oppdragelse og utdannelse av pasjer. I lys av behovet for godt opplærte offiserer til den russiske garde, ble skolen omorganisert i 1802 til en spesiell kadettskole som tok sikte på å utdanne sønner fra adelen eller av høyere offiserer (fra generalløytnants/admirals grad), eller sønnesønner av generaler.